

PROJEKTS uz 07.07.2025.

vēlamais datums izskatīšanai Finanšu komitējā: 16.07.2025.

domē: 24.07.2025.

sagatavotājs un ziņotājs: Nadežda Rubina

 LĒMUMS

Ādažos, Ādažu novadā

2025. gada 24. jūlijā **Nr.**«DOKREGNUMURS»

**Par pašvaldības zemes vienību daļu iznomāšanu reklāmas izvietošanai Kadagā**

Ādažu novada pašvaldības dome izskatīja SIA “Resort Investments” (reģ. Nr. 40103296312, Ainažu iela 23 k-4 - 1T, Saulkrasti, Saulkrastu nov., Latvija, LV-2160 (turpmāk – Iesniedzējs)) iesniegumus (26.06.2025. reģ. ar Nr. ĀNP/1-11-1/25/3914, un 08.07.2025. reģ. ar Nr. ĀNP/1-11-1/25/4123) ar lūgumu iznomāt trīs platības reklāmas izvietošanai pašvaldības īpašumos pie Kadagas ceļu Kadagā, Ādažu pagastā, uz termiņu 1 gads. Reklāma paredzēta jaunajai sabiedriskās ēdināšanas vietai, kas tiks atvērta turpat esošajā Iesniedzējam piederošā īpašumā “Kadaga 7A”, Kadaga, Ādažu pag., Ādažu nov., LV-2103 (zemes vienības kadastra apzīmējums 8044 005 0099). Iesniedzējs lūdz iznomāt šādus objektus:

1. Pašvaldībai piederošas zemes vienības daļu bez adreses (kadastra apzīmējums 8044 005 0772) Kadaga, Ādažu pag., Ādažu nov., LV-2103, aptuveni 3 m2 pirms sabiedriskā transporta pieturas (1. variants, pielikumā), izmantojot esošu reklāmas baneri. Iesniedzējs piedāvā atjaunojot to saviem spēkiem (pašlaik banera 1/3 daļa nav lietošanai derīga);
2. Pašvaldībai piederošas zemes vienības “Kadagas centrs”, Kadaga, Ādažu pag., Ādažu nov., LV-2103 (kadastra apzīmējums 8044 005 0746) divas daļas:
	1. pie nobrauktuves no Kadagas ceļa uz daudzīvokļu māju “Kadaga 11”, Kadagā (ēkas kadastra apzīmējums 80440050077001), daļu 1 m2 platībā, izmantojot esošu reklāmas baneri, un izvietojot reklāmas informāciju virs esošā paziņojuma;
	2. pie nobrauktuves no Kadagas ceļa uz Iesniedzēja īpašumu un tirdzniecības ēku “Kadaga 15”, Kadaga (kadastra apzīmējums 80440050364001),aptuveni 1,5 m2 platībā – jaunā 4 x 1,3 m liela reklāmas stenda ar gaismas ekrānu izvietošanai. Iesniegumā minēts vēl viens stenda izvietojuma priekšlikums – piebraucamā ceļa otrajā pusē, virs esošā pašvaldības reklāmas stenda, kā arī tiek minēts, ka stenda darbībai būs nepieciešams elektrības pieslēgums, kuru iesniedzējs ir gatavs nodrošināt saviem spēkiem.

Izvērtējot ar lietu saistītos apstākļus, dome konstatēja:

1. Ādažu novada pašvaldība ir nekustamā īpašuma “Kadagas centrs” (kadastra numurs 8044 005 0105) īpašnieks saskaņā ar ierakstu Rīgas rajona tiesas Ādažu pagasta zemesgrāmatas nodalījumā Nr. 100000551723. Zemes vienība ar kadastra apzīmējumu 8044 005 0746 un platību 18,8032 ha ietilpst nekustamā īpašuma sastāvā. Zemes vienība atbilstoši Ādažu novada Kadagas ciema centrālās daļas teritorijas detālplānojumam atrodas līnijbūvju izbūves teritorijā (L), kurā nav paredzēta apbūve.
2. Ādažu novada pašvaldība ir nekustamā īpašuma “Ziemeļvēji” (kadastra numurs 8044 005 0467) īpašnieks saskaņā ar ierakstu Rīgas rajona tiesas Ādažu pagasta zemesgrāmatas nodalījumā Nr. 100000435398. Zemes vienība ar kadastra apzīmējumu 8044 005 0772un platību 3,5692 ha ietilpst nekustamā īpašuma sastāvā. Zemes vienība, atbilstoši Ādažu novada Kadagas ciema centrālās daļas teritorijas detālplānojumam, atrodas sabiedrisko iestāžu apbūves zonā, kur ir iespējama apbūve.
3. Saskaņā ar pašvaldības aģentūras “Carnikavas komunālserviss” ceļu ekspluatācijas inženiera atzinumu, reklāmas stenda izvietojuma varianti ir pieļaujami no ceļu ekspluatācijas viedokļa.
4. Saskaņā ar pašvaldības centrālas pārvaldes Attīstības un projektu nodaļas (turpmāk – APN) atzinumu, no vides viedokļa ir atbalstāms reklāmas izvietojums vietās, kur ir izvietoti jau esoši informatīvie stendi (pielikumā, 1. un 2. variants). Nodaļas ieskatā ir atbalstāma un saskaņojama 1. variantā minēta esoša stenda iznomāšana, kā arī ir pieļaujams izmantot arī 2. variantā minēto stendu, jo uz tā esošās informācijas uzturēšana vairs nav nepieciešama. APN neatbalsta Kadagas ciema piesātinājumu ar 3 pēc satura (kas sniedz informāciju par vienu un to pašu uzņēmumu) vienādiem reklāmas baneriem.
5. Reklāmas objektus ir paredzēts izvietot gar Kadagas ceļu (zemes vienības kadastra apzīmējums 80440050124), t.sk. vienā gadījumā– ielu sarkanajās līnijās. Atbilstoši Ādažu novada pašvaldības domes 25.01.2024. saistošajiem noteikumiem Nr. 9/2024 "Par reklāmas un citu informatīvo materiālu izvietošanu publiskās vietās Ādažu novadā” 12.3. apakšpunktā aizliegts uzstādīt reklāmu ielu sarkanajās līnijās. Tādējādi ir atbalstāma un saskaņojama tikai 1. un 2. variantā minēto reklāmas stendu iznomāšana.
6. Reklāmas izvietošana ir atbalstāma, iznomājot Iesniedzējam zemes vienības bez adreses (kadastra apzīmējums 8044 005 0772) Kadaga, Ādažu pag., Ādažu nov., LV-2103 daļu 3 m2 platībā un zemes vienības “Kadagas centrs”, Kadaga, Ādažu pag., Ādažu nov., LV-2103 (kadastra apzīmējums 8044 005 0746) daļu 1 m2 platībā.
7. Saskaņā ar domes 28.11.2024. lēmuma Nr.463 “Par pašvaldības zemesgabalu nomas maksas cenrādi īslaicīgai nomai un reklāmas objektu izvietošanai” 1.1. apakšpunktu nomas maksa reklāmas vai informācijas objekta izvietošanai ir 3 *euro* (bez PVN) par 1 kvadrātmetru mēnesī.

Pamatojoties uz Pašvaldību likuma 10. panta otrās daļas 2. punktu, 73. panta ceturto daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 28., 29.9. un 30.4. punktu, domes 2019. gada 26. marta lēmumu Nr. 58 “Par neapbūvētu zemesgabalu nomas maksas cenrādi īslaicīgai nomai un reklāmas objektu izvietošanai”, Ādažu novada pašvaldības domes 25.01.2024. saistošajiem noteikumiem Nr. 9/2024 "Par reklāmas un citu informatīvo materiālu izvietošanu publiskās vietās Ādažu novadā” 12.3. apakšpunktu, kā arī domes Finanšu komitejas 19.07.2025. atzinumu, Ādažu novada pašvaldības dome

**NOLEMJ:**

1. Piešķirt SIA “Resort Investments” (reģ. Nr. 40103296312, Ainažu iela 23 k-4 - 1T, Saulkrasti, Saulkrastu nov., Latvija, LV-2160), nomā bez apbūves tiesībām uz vienu gadu, skaitot no nomas līguma parakstīšanas dienas, Ādažu novada pašvaldībai piederošudivu zemes vienību daļas reklāmas izvietošanai uz pašvaldības baneriem ar mērķi – SIA “Resort Investments” restorāna “BARO” reklāmas (nomnieka informācijas objekta) uzturēšanai:
	1. zemes vienības bez adreses (kadastra apzīmējums 8044 005 0772) Kadaga, Ādažu pag., Ādažu nov., LV-2103 daļu 3 m2 (pirms sabiedriskā transporta pieturas, 1. variants, pielikumā), izmantojot esošu reklāmas baneri;
	2. pašvaldībai piederošas zemes vienības “Kadagas centrs”, Kadaga, Ādažu pag., Ādažu nov., LV-2103 (kadastra apzīmējums 8044 005 0746) daļu 1 m2 platībā (pie nobrauktuves no Kadagas ceļa uz daudzīvokļu māju “Kadaga 11”, Kadagā, ēkas kadastra apzīmējums 80440050077001, 2. variants, pielikumā), izmantojot esošu reklāmas baneri un izvietojot reklāmas informāciju virs esošā paziņojuma.
2. Atteikt iznomāt pašvaldībai piederošas zemes vienības “Kadagas centrs”, Kadaga, Ādažu pag., Ādažu nov., LV-2103 (kadastra apzīmējums 8044 005 0746) daļas pie nobrauktuves no Kadagas ceļa uz Iesniedzēja īpašumu un tirdzniecības ēku “Kadaga 15”, Kadaga (kadastra apzīmējums 80440050364001),aptuveni 1,5 m2 platībā.
3. Noteikt zemes vienību daļu nomas maksu 3 *euro* mēnesī par 1 m2 platības (bez PVN).
4. Papildu nomas maksai SIA “Resort Investments” jāmaksā pievienotās vērtības nodoklis un nekustamā īpašuma nodoklis, kā arī reklāmas nodeva atbilstoši normatīvo aktu prasībām.
5. Pašvaldības Centrālās pārvaldes Juridiskajai un iepirkumu nodaļai līdz 2025. gada 25. augustam sagatavot līguma projektu par 1. punktā minēto zemes vienību daļu iznomāšanu.
6. Pašvaldības Centrālās pārvaldes Grāmatvedības nodaļai veikt nekustamā īpašuma nodokļa un nomas maksas aprēķinu, uzskaiti un maksājumu kontroli par 1. punktā minētiem īpašumiem.
7. Pašvaldības izpilddirektoram noslēgt 4. punktā minēto līgumu un nodrošināt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@- IDR, NĪN, BV, APN, CKS, Iesniedzējam uz e-pasta adresi info@saulesclub.com,

Nadežda Rubina, 28776519